Reise - Tilbake til naturen
Leting etter matskjellene «red bait» har gitt stor uttelling for to lokale xhosa-kvinner. Foto: Alle foto: Mari Valen Høihjelle
Bulungula ved Sør-Afrikas østkyst er en naturperle av en tidsmaskin.
Konjulwa Mbi (24) jobber som guide, og tar gjerne med turister på daglige gjøremål rundt om i landsbyen.
Ved Wild Coast på østkysten av Sør-Afrika får du nyte natur, kultur og god miljøsamvittighet nesten helt for deg selv.
Wild coast er et kinderegg av natur, kultur og god miljøsamvittighet.
Medisinmannen Machini Mdoseni (56) bruker det naturens eget skattkammer har å by på av remedier.
Miriam Buff (19) fra Tyskland har inntatt stranden ved Bulungula en tidlig morgen for pannekake- og soloppgangsfrokost.
Klokka har så vidt passert seks. Kompaktkameraene får kjørt seg i det sola er i ferd med å stå opp for dagen. En gjeng backpackere er samlet på en sanddyne ved stranden, ved det som nesten kunne ha vært verdens ende.
Vi er på Sør-Afrikas lite kommersielle østkyst, nærmere bestemt Wild Coast.
Gjemt mellom et elveutløp, milde bølger fra Indiahavet og blekgrønne åser, ligger Bulungula Backpacker Lodge, i hjertet av den lille landsbyen Nqileni.
Her er det ingen veier, og verken innlagt vann eller strøm. Stjernehimmelen kjennes nærmere enn noensinne når nattemørket siger på.
Stedet åpnet dørene i 2004 – med lokalbefolkningens velsignelse. De lokale xhosa-folkene eier 40 prosent av backpackerlodgen. I dag har Bulungula over 20 ansatte fra landsbyen, mens 17 personer driver aktiviteter og foretak direkte tilknyttet til turismen.
– Den sterke naturverntradisjonen her til lands har spilt en nøkkelrolle for at Sør-Afrika er blitt en foregangsnasjon. Sør-Afrika har lenge vært veldig langt framme innen naturbasert turisme, og økoturisme er en naturlig utvikling derfra, mener seniorforeleser Kevin Mearns ved University of Johannesburg.
Hun har tatt oss med langs snirklete dyretråkk fra Bulungula, over åser krydret med utallige esler, hester, kuer, geiter og løshunder, fram til landsbyens store naturmann og orakel.
Helt siden 2005 har medisinmannen Machini tatt med seg nysgjerrige turister inn i skogen for å vise fram naturens eget medisinskap.
Selv om mange kanskje ønsker hakket mer luksus og tilgjengelighet på reisefot, har Bulungula noe verdifullt: Tidsmaskinen.
For når roen har senket seg over de ti leirhyttene, skinnet fra stearinlyset danser over veggene, og det eneste du hører er bulderet fra Indiahavet som slår mot stranda, da blir du fortryllet av det enkle livet.